ZAKLJUČCI

XXV. SJEDNICE ŠKOLSKOGA ODBORA ODRŽANE

19.10.2026. GODINE U OŠ SKRAD
Predložen je i prihvaćen sljedeći dnevni red:
1. Verifikacija Zapisnika sa XXIV. sjednice Školskoga odbora
2. Otvaranje zaprimljenih prijava, utvrđivanje ispravnosti dostavljene dokumentacije, ispunjavanja uvjeta te vrednovanje dodatnih kompetencija kandidata za izbor i imenovanje ravnatelja/ice Osnovne škole Skrad

3. Donošenje Odluke o utvrđivanju liste kandidata za izbor i imenovanje ravnatelja/ice Osnovne škole Skrad

Ad 1.)
Zapisnik s prethodne sjednice je verificiran.
Ad 2.) Nakon otvaranja zaprimljenih prijava, utvrđivanja ispravnosti dostavljene dokumentacije te ispunjavanja uvjeta kandidata za izbor i imenovanje ravnatelja/ice Osnovne škole Skrad, Školski odbor je utvrdio da su na natječaj prijavljene dvije kandidatkinje koje ispunjavaju sve nužne uvjete natječaja te se izvršilo vrednovanje dodatnih kompetencija.
Ad 3.) 
Nakon otvaranja i utvrđivanja valjanosti prijava te vrednovanja dodatnih kompetencija kandidatkinja u provedbi natječaja za imenovanje ravnatelja/ice Osnovne škole Skrad, Školski odbor Osnovne škole Skrad sukladno članku 88. Statuta Škole donio je Odluku o utvrđivanju liste kandidata za izbor i imenovanje ravnatelja/ice Osnovne škole Skrad, na kojoj se nalaze dvije prijavljene kandidatkinje: Matina Jakovac i Mihaela Abramović Gorupić.
Kandidatkinje za ravnateljicu izvršit će prezentaciju svojih programa rada za mandatno razdoblje na sjednicama Učiteljskog vijeća, Skupa radnika te Vijeća roditelja koja će se održati u roku od 8 dana u učionici hrvatskoga jezika u Školi.

Obvezuju se Školska tijela Osnovne škole Skrad da najkasnije do 23. listopada 2026. godine, a nakon prezentacije programa rada kandidatkinja te provedenog postupka glasovanja sukladno odredbama Statuta Škole, dostave Školskom odboru Škole zaključak o stajalištu za koju će kandidatkinju glasovati njihovi predstavnici u Školskom odboru Škole u postupku imenovanja ravnatelja/ice Škole. Na sjednici Školskoga odbora, prije glasovanja, kandidatkinje za ravnateljicu predstavljaju svoj program rada za mandatno razdoblje. 

Školska tijela dužna su svoje sjednice odnosno skup na kojima će se održati glasovanje održati u vremenskom terminu koji će radnicima Škole omogućiti da ostvare svoje glasačko pravo i obvezu u postupku imenovanja ravnatelja/ice Škole.

